Félagsstarf aldraðra og öryrkja á Akranesi Í fyrsta skipti í ár hefur félagsstarf aldraðra og öryrkja á Akranesi verið starfrækt yfir sumartímann . Mikil aðsókn hefur verið að félagsstarfinu í sumar og hafa 15 - 25 þátttakendur verið að mæta í hvert skipti . Félagsstarfið hefur verið þrisvar sinnum í viku , tvisvar sinnum í viku hefur verið hið hefðbundna félagsstarf sem felur m.a. í sér gler - og leirvinnu , saumaskap og ýmis konar annað föndur . Í júlí mættu 20 þátttakendur á Safnasvæðið að Görðum og söfnin þar skoðuð . Þátttakendur hittust tvívegis í heimboði í júlí og í eitt skipti var spilað bingó . Að sögn Júlíu Baldursdóttur , sem séð hefur um félagsstarfið um árabil , var mikil ánægja meðal þátttakenda með sumarstarfið . Mikill áhugi er fyrir því að í framtíðinni verði sumaropnunin fastur liður í félagsstarfinu . Félagsstarfið verður í sumarfríi í ágúst , en hefst aftur að fullum krafti í byrjun september .